作者:元結
標題:招孟武昌
內容:風霜枯萬物，退谷如春時。窮冬涸江海，杯湖澄清漪。湖盡到谷口，單船近階墀。湖中更何好，坐見大江水。欹石為水涯，半山在湖裡。谷口更何好，絕壑流寒泉。松桂蔭茅舍，白雲生坐邊。武昌不幹進，武昌人不厭。退谷正可遊，杯湖任來泛。湖上有水鳥，見人不飛鳴。穀口有山獸，往往隨人行。莫將車馬來，令我鳥獸驚。